****

**З А П О В Е Д**

**№ 357**

**26.09.2023 г.**

На основание чл. 44, ал. 2 от Закона за местното самоуправление и местната администрация /ЗМСМА/, чл. 183, ал. 3 от Изборния кодекс и  във връзка с насрочените за 29 октомври 2023 г. избори за общински съветници и за кметове

ОПРЕДЕЛЯМ:

1.Места за поставяне на агитационни материали на територията на Община Априлци, както следва:

Гр. Априлци, кв.Ново село:

* в градинката пред читалището

Гр. Априлци, кв.Острец

* в градинката пред читалището

Гр. Априлци, кв.Видима:

* в градинката пред читалището.

Гр. Априлци, кв.Зла река:

- в градинката пред читалището

с. Скандалото:

-табла до автобусната спирка

с. Велчево:

- табла в градинката пред читалището

с. Драшкова поляна:

- табло до автобусната спирка

2. Агитационните материали се поставят на определените в настоящата заповед места, а на сгради, огради и витрини с разрешение на собственика или управителя на имота. Недопустимо е поставянето на предизборните агитационни материали един върху друг.

3. Забранява се използването на агитационни материали, които застрашават живота и здравето на гражданите, частната, общинската и държавната собственост и безопасността на движението, както и материалите, които накърняват добрите нрави, честта и доброто име на кандидатите.

4. Забранява се унищожаването и заличаването на агитационни материали, поставени по определения в този кодекс ред, до края на изборния ден .

5. Забранява се поставянето на агитационни материали на партии и коалиции в изборните помещения, както и на разстояния, по - малко от 50 метра от входа на сградата, в която е изборното помещение, през изборния ден и до края на гласуването.

6. Партиите и коалициите в срок до 7 дни след изборния ден премахват поставените от тях материали.

УКАЗВАМ:

На партиите и коалициите, че:

7. При неизпълнение на задължението по т. 7 на лицето, което представлява партията или коалицията се налага глоба от 1000 до 5000 лв., по реда на чл.472, ал.1 от Изборния кодекс.

8. При неизпълнение на задължението по т. 7 от Заповедта на лицето, което наруши забраната за поставяне на агитационни материали извън предизборната

кампания се налага глоба или имуществена санкция в размер от 1000 до 3000 лв. Когато нарушението е извършено повторно, глобата или имуществената санкция е в размер от 3000 до 10 000 лв., по реда на чл.473 , ал.2 от Изборния кодекс.

**НАРЕЖДАМ:**

9. В срок до 7 дни след изборния ден /29 октомври 2023 год./, партиите и коалициите да премахнат поставените от тях агитационни материали за сметка на съответните партии и коалиции от партии.

Копие от настоящата заповед да се доведе до знанието РУ - Троян, на секретарите на читалищата и кметските наместници.

Копие от настоящата заповед да е постави на информационното табло на входа на общината, в кметствата, да се публикува на интернет страницата на Община Априлци.

Контрол но изпълнението на заповедта възлагам на Секретаря на Община Априлци.

**КРАСИМИР КОЛЕВ**

***ВР. И. Д. Кмет на Община Априлци***

***Решение № 623/31.08.2023 г. на ОбС - Априлци***

гр. Априлци, обл. Ловеч, ул. Васил Левски № 109, тел. 06958/22-22; факс 06958/ 22-85

e-mail: info@obshtina-apriltsi.com ; [www.obshtina-apriltsi.com](http://www.obshtina-apriltsi.com)